ད་ནི་རྡོ་རྗེ་དབང་ཕྱུག་གི་ཞི་བ་མདུང་གི་དཀྱིལ་འཁོར་གི་ཆོག་བཤད་པར་བྱ་སྟེ། དེ་
ཡང་རྡོ་རྗེ་དབང་ཕྱུག་གི་སྦྱོར་བ་ནི། ཕྱག་རྒྱ་བཅིང་བ་སྤྱིའི་ཆོ་གའི་རྗེས་སུ་རང་གི་སྙིང་ཁར་ཟླ་
བའི་དཀྱིལ་འཁོར་གྱི་སྟེང་དུ་རྡོ་རྗེ་རྩེ་ལྔ་པའི་ལྟེ་བ་ལ་ཏྲི་ཡིས་མཚན་པ། སྟོང་པའི་ངང་ལས་
རང་གི་སེམས་ཉིད་ཏྲི་ཨ་ཨཱ་ལས་ཨཱ་སོགས་ལས་ཟླ་བའི་དཀྱིལ་འཁོར། དེའི་སྟེང་དུ་ཏྲི་ཀ་ཁ་
སོགས་ལས་ཟླ་བའི་དཀྱིལ་འཁོར་གཉིས་པ། ཟླ་བ་ཏྲི་དང་བཅས་པ་དེ་ཡོངས་སུ་གྱུར་པ་
ལས་དང་པོའི་རྡོ་རྗེ་རྩེ་ལྔ་པ། རྡོ་རྗེ་ཕྲེང་བའི་འོད་ཟེར་དང་བཅས་པ་ལྟེ་བར་ཏྲིས་མཚན་པ། དེ་
ནས་རྡོ་རྗེ་དེ་ཉིད་རྩེ་གསུམ་དང་བཅས་པ་ལ་ཏྲི་བསམས་ནས། རྩེ་གསུམ་གྱི་ཕྱག་རྒྱ་བཅས་
ཏེ། ཧཱུཾ་ཞེས་པས་ཕྱག་རྒྱ་དེ་རྡོ་རྗེ་སེམས་དཔར་གྱུར། དེ་ནས་ཏྲི་ལས་རྡོ་རྗེ་སེམས་དཔའ་རྡོ་རྗེ་
དབང་ཕྱུག་གི་གཟུགས་སུ་གྱུར། མ་ཧཱ་ས་མ་ཡ་སཏྭ་ཧཾ། དེ་ནས་དབང་ཕྱུག་གི་དམ་ཚིག་གི་
ཕྱག་རྒྱ་བཅིང་ལ། ས་མ་ཡོ་ཧཾ། དེ་ནས་ས་མ་ཡ་སཏྭ་ཨ་ཏི་ཏིཥྛ་སྭ་མཾ། ཞེས་བརྗོད་ཅིང་། ཕྱག་
-402-

སྔགས་ལ་འཇུག་པའི་སྒོ་ལས། དཔལ་མཆོག་གི་དཀྱིལ་ཆོག་སྣ་ཚོགས་བཞུགས།
རྒྱ་དེ་ཉིད་ཀྱིས་སྙིང་ཁ་ལ་སོགས་པའི་གནས་བཞི་བྱིན་གྱིས་བརླབས་ཏེ། རྡོ་རྗེ་དབང་ཕྱུག་གི་
ཕྱག་རྒྱ་ཆེན་པོ་བཅིངས་ནས། ཏྲི་ཞེས་བཟླས་པར་བྱའོ། །དེ་ནས་ཏྲི་ཨཿཞེས་པས་མདུན་དུ་རྩེ་
གསུམ་གྱི་་ྱག་རྒྱ་བསྐྱེད། ཏྲི་ཨ་ཧཾ། ཞེས་པས་ཕྱག་རྒྱའི་ང་རྒྱལ་བྱ། བཛྲ་མ་ཧེ་ཤྭ་རོ་ཧཾ། ཞེས་
པས་རྡོ་རྗེ་དབང་ཕྱུག་ཆེན་པོའི་རྒྱལ་བསྐྱེད། དེ་ནས། བཛྲ་ཨཾ་ཀུ་ཤ་ཛཿཞེས་པ་ལ་སོགས་
པས་དེ་ལ་དབང་ཕྱུག་དགུག་གཞུག་བཅིང་མཉེས་བྱ་སྟེ།
ཞེས་པས་དེ་ལ་བལྟ་ཞིང་།
རྩེ་གསུམ་གྱི་དམ་རྒྱས། ཏྲི་དྲྀ་ཤྱ།
དེ་ཉིད་ཀྱི་གཡས་པའི་མཛུབ་མོའི་འཁོར་ལོ་བསྐོར་བ་ལན་གསུམ་
བྱས་ནས། རྡོ་རྗེ་དབང་ཕྱུག་གི་མདུན་དུ་འདུག་སྟེ། ཛཿཧཱུྃ་བྃ་ཧོཿཔྲ་སིད་དྷྱ་མམ། ཞེས་བརྗོད་
པར་བྱའོ། །དེ་ནས་རྡོ་རྗེའི་ཆུ་འཐུང་ལ། ཨཿཞེས་བྱ་བ་ལན་བརྒྱ་ཟློས་ཤིང་བདག་ཉིད་ལ་
དབབ་པར་བྱའོ། །ཡང་གཡོན་པའི་ཁྲོ་བོའི་ཁུ་ཚུར་གྱིས་རྡོར་སེམས་མ་ཕྱེ་ལ། ཨཿཞེས་བྱ་བ་
དེ་བཞིན་དུ་ཟློས་ཤིང༌། བདག་ཉིད་ལ་དབབ་པ་བྱའོ། །དེ་ནས་ཏྲི་ཞེས་བྱ་བས་མེ་ཏོག་དོར་རོ། །
དེ་ནས་དེ་བླང་ལ་དེ་ཉིད་ཀྱིས་རང་གི་མགོ་ལ་བཅིང་བར་བྱའོ། །དེ་ནས་དེ་ཉིད་ཀྱིས་གདོང་
གཡོགས་བཀྲོལ་བར་བྱའོ། །དེ་ནས་དེ་ཉིད་ཟློས་ཤིང་ཤར་ཕྱོགས་ཀྱི་ཆ་ནས་བརྩམས་ཏེ།
དཀྱིལ་འཁོར་བལྟ་བར་བྱའོ། །དེ་ནས་རྩེ་མོ་གསུམ་གྱིས་མཚན་པ་བཅིང་ལ། ཏིཥྛ་བཛྲ། ཞེས་
བྱ་བ་ལ་སོགས་པས་རང་གི་སྙིང་ཁར་དགྲོལ་བར་བྱའོ། །དེ་ནས་རྡོ་རྗེ་དབང་གི་ཕྱག་རྒྱ་ཆེན་
པོ་བཅིང་ལ། རྡོ་རྗེ་ལྟ་བས་དེ་ལ་བལྟ་ཞིང༌། ཇི་སྲིད་དུ་རྡོ་རྗེ་དབང་ཕྱུག་གིས་མཐོང་བ་བྱིན་
ནས། རང་གི་དངོས་གྲུབ་རྣམས་སྟེར་བར་གྱུར་པ་དེ་སྲིད་ཀྱི་བར་དུ་ཏྲི་ཞེས་བྱ་བ་བཟླས་བརྗོད་
བྱའོ། །དེ་ནས་རྡོ་རྗེའི་དབང་ཕྱུག་རྡོ་རྗེའི་ལྟ་བས་བལྟ་ལ། རྡོ་རྗེ་ཐལ་མོ་བསྐོར་བ་བྱ་སྟེ། མེ་
ཏོག་ལ་སོགས་པའི་དབང་བསྐུར་བ་བླང་བར་བྱའོ། །དེ་ལ་དང་པོ་ཁོ་ནར་ཞི་བ་མདུང་གིས་
མཚན་པས་ཡོངས་སུ་བཟུང་བའི་མདུང་རྩེ་གསུམ་པ་དང༌། མེ་ཏོག་གི་ཡལ་ག་ལས་རྣམ་པར་
རྒྱལ་བའི་བུམ་པ་ལས་སྔར་བཤད་པའི་བུམ་པའི་སྔགས་དེ་བཞིན་དུ་ཡོངས་སུ་བཟླས་ཏེ།
-403-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བདག་ཉིད་རྡོ་རྗེ་དབང་ཕྱུག་ཏུ་བྱིན་གྱིས་བརླབ་ལ། ཕྱིའི་དཀྱིལ་འཁོར་གྱི་ནང་དུ་སྣ་ཚོགས་
པད་མ་བྲིས་ནས། དེའི་སྟེང་དུ་རྡོ་རྗེ་དབང་ཕྱུག་གི་ཕྱག་རྒྱ་ཆེན་པོས་འདུག་སྟེ། མེ་ཏོག་ལ་
སོགས་པས་བདག་ཉིད་ཡང་དག་པར་མཆོད་ལ། མཆོད་ཡོན་བླངས་ཏེ། རྡོ་རྗེ་ཁུ་ཚུར་གྱིས་
རྣམ་པར་རྒྱལ་བའི་བུམ་པ་ལས་ཆུ་བླང་ལ། ཨོྃ་བཛྲ་ཨ་བྷི་ཥི྅་ཏྲི། ཞེས་ཟློས་ཤིང་དེས་བདག
ཉིད་དབང་བསྐུར་བར་བྱ་ལ། ཆུ་དེ་བཏུང་བར་ཡང་བྱའོ། །དེ་ནས་རིན་པོ་ཆེའི་ཅོད་པན་དང༌།
དར་དཔྱངས་དང༌། དབང་བསྐུར་བའི་ཕྱག་རྒྱས་རིན་པོ་ཆེའི་ཅོད་པན་དང༌། དར་དཔྱངས་ཀྱི་
དབང་བསྐུར་བས་བདག་ཉིད་དབང་བསྐུར་བར་བྱ་ཞིང་། ཏྲི་ཞེས་བྱ་བས་མདུང་རྩེ་གསུམ་པོ་
དེ་ཁོ་ན་ཉིད་ཀྱིས་གཟུང་བར་བྱའོ། །དེ་ལ་འཇིག་རྟེན་པ་འདི་དག་ཐམས་ཅད་ནི། བཅོམ་ལྡན་
འདས་ཕྱག་ན་རྡོ་རྗེས་དཀྱིལ་འཁོར་དུ་བཅུག་ནས། རྡོ་རྗེར་མཛད་པ་དེ་རྣམས་ཀྱི་ཕྱག་རྒྱ་གང་
ཡིན་པ་དེ་ནི་རྡོ་རྗེའི་ཕྱག་རྒྱ་ཞེས་བྱ་སྟེ། དེ་ཁོ་ན་ཉིད་དོ། །དེ་ནས་དྲིལ་བུ་ཆོས་ཀྱིས་དཀྲོལ་
བར་བྱ་སྟེ། སེམས་ཅན་ཀུན་ལ་ཕན་ཕྱིར་དང༌། །གདུག་པ་འདུལ་བ་གྲུབ་ཕྱིར་དང༌། །འདོད་
ཀུན་བདག་པོ་ཁྱོད་ཉིད་ཕྱིར། །གདུག་པའི་ལག་ན་གནས་པར་གྱིས། །དེ་ནས་དམ་ཚིག་གི་
ཕྱག་རྒྱ་ཆེན་པོར་བྱིན་གྱིས་བརླབ་བོ། །དེ་ནི་འདི་ཡིན་ཏེ། འདི་ནི་ཁྱོད་ཀྱི་དམ་ཚིག་ཆོས། །ཡང་
དག་བདེན་པར་སྨྲ་བྱ་བ། །དེ་ནི་ཁྱེད་ཀྱིས་བརྙས་མི་བྱ། །བདེན་པ་ཡང་དག་ཡིན་ཞེས་བཤད། །
ཅེས་བྱ་བ་ནི་དམ་ཚིག་གོ། དེ་ནས་བརྟུལ་ཞུགས་བླང་བར་བྱ་སྟེ། འཆི་བའི་དབང་དུ་གྱུར་ཀྱང་
ནི། །མི་བདེན་ནམ་ཡང་སྨྲ་མི་བྱ། །འབྱུང་པོའི་གདོན་ཡང་གཞན་མིན་ཏེ། །འདི་ནི་འདེན་པ་
མིན་ལས་བྱུང༌། །དེ་ནས་བརྩམས་ཏེ་འབྱུང་པོ་ཐམས་ཅད་དབང་དུ་འགྱུར་བ་དང༌། དབང་ཕྱུག་
ཆེན་པོ་ཡང་དངོས་གྲུབ་ཐམས་ཅད་སྟེར་བར་འགྱུར་རོ། །དེ་ནས་མེ་ཏོག་ལ་སོགས་པས་
བདག་ཉིད་ཡང་དག་པར་མཆོད་དེ། རང་གི་ལས་ཀྱི་ཕྱག་རྣམས་ཀྱིས་ཀྱང་མཆོད་ལ། དབང་
བསྐུར་བ་བླངས་ཏེ། རྡོ་རྗེ་དབང་ཕྱུག་ལ་ཕྱག་བྱས་ལ། དྷཱི་ཞེས་བྱ་བས་བཟུང་ནས་ཡང་བདག་
-404-

སྔགས་ལ་འཇུག་པའི་སྒོ་ལས། དཔལ་མཆོག་གི་དཀྱིལ་ཆོག་སྣ་ཚོགས་བཞུགས།
ལ་བྱིན་གྱིས་བརླབས་པ་ལ་སོགས་པ་བྱ་སྟེ། ཏྲི་ཤུ་ལོ་ཧཾ་གིས་མདུང་རྩེ་གསུམ་པ་དང༌། མ་ཧཱ་
ཤྭ་རོ་ཧཾ་གིས་དབང་ཕྱུག་ཆེན་པོ་དང་། ཏྲཱི་ཤུ་ལོ་མདུང་རྩེ་གསུམ་པ་དང་། བྷཻ་ར་བོ་ཧཾ་གིས་ཁྲོ་
བོ་འཇིགས་བྱེད་དང༌། ཏྲཱི་ཤུ་ལོ་ཧཾ་གིས་མདུང་རྩེ་གསུམ་དང་། མ་ཧཱ་ཀ་ལོ་ཧཾ་གིས་ནག་པོ་
ཆེན་པོ་དང༌། མུ་ར་ཛོ་ཧཾ་གིས་རྫ་རྔ་དང་། ནནྟི་གེ་ཤྭཱ་རོ་ཧཾ་གིས་དགའ་བྱེད་དབང་ཕྱུག་དང༌།
གྷཎྜོ་ཧཾ་གིས་དྲིལ་བུ་དང༌། མ་ཧཱ་གྷཎྜོ་ཧཾ་གིས་དྲིལ་ཆེན་དང༌། ཤཱ་ལོ་ཧཾ་གིས་མདུང་དང༌། ནིརྟུ་
ཤྭ་རོ་ཧཾ་གིས་གར་གྱི་དབང་ཕྱུག་དང༌། ཀཱ་པ་ལོ་ཧཾ་གིས་ཐོད་པ་དང༌། ཀཱ་པཱ་ལ་བྷ་ཏྲོ་ཧཾ་གིས་
ཐོད་པ་བཟང་པོ་དང་། ཏྲི་ཤཱུ་ལོ་ཧཾ་གིས་ཏྲི་ཤུ་ལ་དང༌། ཙཎྜེ་ཤྭ་རོ་ཧཾ་གིས་གཏུམ་པའི་དབང་
ཕྱུག་དང༌། ཁ་ཊཱཾ་ཀོ་ཧཾ་གིས་ཁ་ཏཱཾ་ག་དང༌། ཏྲི་ཤཱུ་ལོ་ཧཾ་གིས་མདུང་རྩེ་གསུམ་དང༌། གཽ་གརྞ་ཤྭ་
རོ་ཧཾ་གིས་བ་ལང་རྣ་བའི་དབང་ཕྱུག་དང༌། ཏྲི་ཤཱ་ལོ་ཧཾ་གི་རྩེ་གསུམ་དང༌། རུ་ཌི་ནི་ཨ་ཧཾ་གིས་
དྲག་མོ་དང༌། མཱ་ལོ་ཧཾ་གིས་ཕྲེང་བ་དང༌། བྲཧྨ་ཎི་ཨ་ཧཾ་གིས་ཚངས་མ་དང༌། ཙཀྲ་མོ་ཧཾ་གིས་
འཁོར་ལོ་དང༌། བིཥྞུ་ཨ་ཧཾ་གིས་ཁྱབ་འཇུག་མ་དང༌། གྷཎྜོ་ཧཾ་གིས་དྲིལ་བུ་དང་། ཀུ་མ་རི་ཨ་
ཧཾ་གིས་གཞོན་ནུ་མ་དང༌། ཁཊོ་ཧཾ་གིས་རལ་གྲི་དང༌། ཀཱ་ལི་ཨ་ཧཾ་གིས་ནག་མོ་དང༌། ཙྪུ་རི་ཀོ་
ཧཾ་གིས་ཆུ་གྲི་དང༌། མ་ཧྭ་ཀཱ་ལི་ཧཾ་གིས་ནག་མོ་ཆེན་མོ་དང་། དཾ་ཥྚི་རོ་ཧཾ་གིས་མཆེ་བ་དང༌།
བྷཀྵ་ནི་ཨ་ཧཾ་གིས་ཟབ་མོ་དང་། ཁ་ཊཱཾ་ཀོ་ཧཾ་གིས་ཁ་ཊཱཾ་ཀ་དང་། རཀྵ་སི་ཨ་ཧཾ་གིས་སྲིན་མོ་
དང༌། ཀ་པཱ་ལོ་ཧཾ་གིས་ཐོད་པ་དང་། ཤནྟི་ར་ཧཾ་གིས་ཞི་བ་དང་། ཨསྒྲི་ཤྲཱི་ཁ་ལོ་ཧཾ་གིས་རུས་
པའི་ལུ་གུ་རྒྱུད་དང༌། བེ་རུཎྜོ་ཧཾ་གིས་བེ་རུཎྜ་དང༌། གྲི་དྩོ་ཧཱྃ་གིས་བྱ་རྒོད་དང༌། ཙཎྜེ་ཨ་ཧཾ་གིས་
གཏུམ་མོ་དང༌། བཻ་ཌཱ་ལོ་ཧཾ་གིས་བྱི་ལ་དང༌། བཻ་ར་བི་ཨ་ཧཾ་གིས་འཇིགས་བྱེད་མ་དང༌། ཀྵ་པ་
ལོ་ཧཾ་གིས་ཐོད་པ་དང༌། དཎྜེ་ཤྭ་རོ་ཧཾ་གིས་དབྱུག་པའི་དབང་ཕྱུག་དང༌། ཏྲི་ཤུ་ཨ་ཧཾ་གིས་ཏྲི་ཤུ་
ལ་དང༌། མུཎྜེ་ཤྭ་རོ་ཧཾ་གིས་མགོའི་དབང་ཕྱུག་དང༌། གྷཎྜོ་ཧཾ་གིས་དྲིལ་བུ་དང་། གྷཎྜོ་ཀཎྜོ་ཧཾ་
གྱིས་དྲིལ་བུའི་རྣ་བ་དང༌། ཀ་པ་མོ་ཧཾ་གིས་ཐོད་པ་དང༌། མ་ཧཱ་རུ་ཏྲོ་ཧཾ་གིས་དྲག་པོ་ཆེན་པོའོ། །
-405-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཞེས་བརྗོད་ཅིང༌། དཀྱིལ་འཁོར་རྡོ་རྗེས་བསྒྲུབ་པར་བྱའོ། །དེ་ནས་བསྡུ་བ་བྱས་ལ། ༀ་ཏྲི་ཧ་
ཧ་ཧ་ཞེས་བྱ་བ་ཕྱག་རྒྱ་དང་བཅས་པས་བཅོམ་ལྡན་འདས་རྡོ་རྗེ་དབང་ཕྱུག་འཁོར་དང་
བཅས་པ་ལྕགས་ཀྱུ་དང་། ཏྲི་ཞེས་བྱ་བ་ཟློས་ཤིང༌། རང་གི་ལུས་ལ་བཅུག་ལ་རྩེ་གསུམ་གྱི་
དམ་རྒྱ་བཅིངས་ནས། ས་མ་ཡ་སཾ་ཞེས་བརྗོད་དེ། འོད་ཀྱི་དཀྱིལ་འཁོར་བསྐྱེད་ནས། ཛཿཧཱུྃ་བཾ་
ཧོཿས་མ་ཡ་སྟཱཾ། ས་མ་ཡ་ནྟཾ། ཨ་ཧཾ། ཏྲི་ཞེས་བཟླས་པར་བྱའོ། །དེ་ནས་ལྕེ་ལ་རྡོ་རྗེ་དང་ཏྲི་
བསམ་ཞིང༌། བཟླས་པ་ཆོས་ཀྱི་ཕྱག་རྒྱ་དང༌། སྙིང་ཁར་ཨཱཿལས་སྣ་ཚོགས་རྡོ་རྗེ་བསམ་ཞིང་
ལས་ཀྱི་ཕྱག་རྒྱ་དང༌། སྙིང་ཁར་ཧཱུཾ་ལས་རྡོ་རྗེ་རྩེ་ལྔ་པ་བསམ་ལ། ཕྱག་རྒྱ་ཆེན་པོ་བཅིང་བར་
བྱའོ། །དེ་ནས་རྡོ་རྗེ་རིན་པོ་ཆེའི་ཅོད་པན་དང༌། དར་དཔྱངས་ཀྱི་ཕྱག་རྒྱས་དབང་བསྐུར་ལ། ཏྲི་
ཞེས་པས་རྡོ་རྗེ་རྩེ་གསུམ་དང༌། དྲིལ་བུའི་དབང་དང༌། ཏྲི་ཞེས་པས་མིང་གི་དབང་དང༌།
བདག་པོའི་དབང་ཡང་བསྐུར་ཏེ། རྩེ་གསུམ་འདི་ནི་ཕྱག་རྒྱ་ཆེ། །ཕྱག་ན་རྡོ་རྗེའི་ཕྱག་རྒྱ་ཡིན། །
ཞེས་པས་རྩེ་གསུམ་གྱི་དེ་ཁོ་ན་ཉིད་ཀྱིས་དེ་བཟུང་ཞིང་། སེམས་ཅན་ཀུན་ལ་ཕན་ཕྱིར་དང༌། །
ཞེས་སོགས་ཀྱིས་ཆོས་ཀྱི་དྲིལ་བུ་དཀྲོལ་ནས། འདི་ནི་ཁྱོད་ཀྱི་དམ་ཚིག་ཆོས། །ཡང་དག་
བདེན་པར་སྨྲ་བྱ་བ། །དེ་ནི་ཁྱོད་ཀྱིས་བརྙས་མི་བྱ། །བདེན་པ་ཡང་དག་ཡིན་ཞེས་བཤད། །
ཅེས་པའི་དམ་ཚིག་གི་ཕྱག་རྒྱ་ཆེན་པོར་བྱིན་གྱིས་བརླབས་ཏེ། མེ་ཏོག་ལ་སོགས་པ་དང༌།
རང་གི་ལས་ཀྱི་ཕྱག་རྒྱ་རྣམས་ཀྱིས་མཆོད་དེ་རྡོ་རྗེ་དབང་ཕྱུག་ནི་བདག་གོ་ཞེས་ང་རྒྱལ་བསྐྱེད་
ལ། ཏིང་ངེ་འཛིན་བསྒོམ་པར་བྱའོ། །དེ་ནས་དང་པོའི་སྦྱོར་བ་ནི་རྡོ་རྗེ་སེམས་དཔའི་དཀྱིལ་
འཁོར་དང་འདྲ་བ་ལ། མཇུག་ཏུ་དེ་བཞིན་གཤེགས་པ་ཐམས་ཅད་ཀྱིས་སེམས་ཅན་ཐམས་
ཅད་བྱིན་གྱིས་བརླབས་པ་ཞེས་བྱ་བའི་ཤེས་རབ་ཀྱི་ཕ་རོལ་ཏུ་ཕྱིན་པའི་ཚུལ་འདི་བཤད་དོ། །
བྱང་ཆུབ་སེམས་དཔའ་སེམས་དཔའ་ཆེན་པོ་ཀུན་ཏུ་བཟང་པོ་ཐམས་ཅད་ཀྱི་རང་བཞིན་ཡིན་
པས་སེམས་ཅན་ཐམས་ཅད་ནི་དེ་བཞིན་གཤེགས་པའི་སྙིང་པོ་ཅན་ནོ། །ཐམས་ཅད་རྡོ་རྗེའི་
-406-

སྔགས་ལ་འཇུག་པའི་སྒོ་ལས། དཔལ་མཆོག་གི་དཀྱིལ་ཆོག་སྣ་ཚོགས་བཞུགས། ༤.༡༽
།ངག་
སྙིང་པོས་དབང་བསྐུར་བ་ཉིད་པས་སེམས་ཅན་ཐམས་ཅད་རྡོ་རྗེའི་སྙིང་པོ་ཅན་ནོ།
ཐམས་ཅད་རབ་ཏུ་བྱུང་བས་སེམས་ཅན་ཐམས་ཅད་ཆོས་ཀྱི་སྙིང་པོ་ཅན་ནོ། །སེམས་ཅན་
ཐམས་ཅད་ཀྱི་བྱ་བ་བྱེད་པ་ལ་སྦྱོར་བས་སེམས་ཅན་ཐམས་ཅད་ནི་ལས་ཀྱི་སྙིང་པོ་ཅན་ནོ་ཞེས
གསུངས་སོ། །དེ་ནས་དཀྱིལ་འཁོར་རྒྱལ་མཆོག་ནི། ཕྱག་ན་རྡོ་རྗེའི་ང་རྒྱལ་གྱིས་རྡོ་རྗེ་དབང་
ཕྱུག་གི་ཕྱག་རྒྱ་ཆེན་པོ་བཅས་ཏེ། ཏྲི་ཞེས་ཟློས་ཤིང༌། རང་གི་ཐུགས་ཀ་ནས་རྡོ་རྗེ་དབང་ཕྱུག་
གི་ལྷ་ཚོགས་རྣམས་ཕྱུང་སྟེ། འོག་ནས་འཆད་པའི་ཚུལ་གྱིས་རྡོ་རྗེ་དབང་ཕྱུག་གི་དཀྱིལ་འཁོར་
དུ་ཞུགས་པར་གྱུར་ཏོ། །དེ་ནས་ལས་རྒྱལ་མཆོག་ནས་སྟ་གོན་གྱི་བར་ཐམས་ཅད་དཀྱིལ་
འཁོར་སྔ་མ་དང་ཚུལ་འདྲ་བ་ལ། རང་གི་ལྷའི་རྣལ་འབྱོར་དང༌། སྔགས་དང༌། ཕྱག་རྒྱ་རྣམས་
ཁྱད་པར་དུ་བྱའོ། །དེ་ནས་དཀྱིལ་འཁོར་སྒྲུབ་པ་ནི། རྩིག་ཐིག་ཟླུམ་པོ་རིམ་པ་གསུམ་པ་ལ།
རིམ་པ་གཉིས་པ་ཉིས་འགྱུར། ཕྱིའི་དཀྱིལ་འཁོར་གྱི་རང་བཞིན་ཡིན་པ། ཐམས་ཅད་ཀྱང་སྒོ་
བཞི་པ་སྒོ་ཁྱུད་དང་བཅས་པ། སྒོ་དང་སྒོ་ཁྱུད་ཀྱི་མཚམས་སུ་མདུང་རྩེ་གསུམ་པས་མཚན་པ།
དེའི་དབུས་སུ་དབང་ཕྱུག་ཆེན་པོ་གདོང་བཞི་པ་རྩ་ཞལ་བཞི་ལ་གཞན་རྣམས་ཁྲོ་བ། མདུན་
གྱི་ཕྱག་དང་པོ་གཉིས་ན་རྩེ་གསུམ་དང༌། ཁ་ཊཱཾ་ཀ། དེ་འོག་གཉིས་ན་ཕྲེང་བ་དང༌། གཡུང་དྲུང་
འཛིན་པ་ཁྱུ་མཆོག་ལ་རོལ་པས་གནས་པ། དེའི་སྤྱི་བོར་ཁྲོ་བོ་འཇིགས་བྱེད་ཆེན་པོ་གཉིས་ན་
རྩེ་གསུམ་དང་ཐོད་པ་བསྣམས་པ། དེའི་འོག་གཉིས་ན་གླང་པོ་ཆེའི་ལྤགས་རློན་བ་དན་གསུམ་
པའི་ཚུལ་གྱིས་འཛིན་པ། དེའི་ཤར་ནས་བརྩམས་ཏེ་ཕྱོགས་བཞིར། ནག་པོ་ཆེན་པོ་ཏྲི་ཤཱལ་
འཛིན་པ། དགའ་བྱེད་དབང་ཕྱག་རྫ་རྔ་འཛིན་པ། དྲིལ་བུ་ཆེན་པོ་དྲིལ་བུ་འཛིན་པ། གར་གྱི་
དབང་ཕྱུག་མདུང་ལ་སོགས་པ་འཛ